હાલ આખા જગતમાં કુલ મળીને ૧૫ હજાર જેટલા પરમાણુ શસ્ત્રો છે. આ બધા શસ્ત્રો મળીને પૃથ્વીને નર્ક બનાવવા માટે સક્ષમ છે. માટે ક્રમશઃ પરમાણુ શસ્ત્રો ઓછા થતાં જાય એ જરૃરી છે. નોબેલ સમિતિએ નોંધ્યુ હતું કે હાલ દુનિયા પર પરમાણુ યુદ્ધનો ખતરો વધતો જાય છે. એ સ્થિતિમાં કોઈ પરમાણુ શસ્ત્રોના ખાત્મા માટે કામ કરતું હોય તો તેમને બિરદાવવા જોઈએ. સૌ જાણે છે એમ પરમાણુ શસ્ત્રો ભલે દુનિયાના ૨૦૦ પૈકી નવ દેશો પાસે જ હોય પરંતુ એ આખા જગત માટે ખતરારૃપ છે.